
 ASOCIAŢIA JUDEŢEANĂ DE FOTBAL CARAŞ-SEVERIN      
320086, Lupac , primărie corp A2
  tel/fax 0255-210807; web: www.frf-ajf.ro; ajf_cs@yahoo.com
_________________________________________________________________________________              

REGULAMENTUL COMPETIȚIEI CAMPIONATUL – U13 JUDEȚEAN 
                                                 ediția 2026 – 2027
1. COMPETENȚE DE ORGANIZARE
AJF Caraș-Severin organizează Comisia Competiții, Campionate Copii și Juniori etapele competiției. Aceasta nu are finalitate la nivel regional /național aferente FRF.  
NOTĂ – Pe durata competiției, NU vor fi contabilizate rezultatele jocurilor, NU vor fi întocmite clasamente. 
2. PARTICIPANȚI
În campionatul județean organizat de AJF Caraș-Severin participă toate entitățile sportive afiliate la Asociația Județeană de Fotbal Caraș-Severin, care solicită înscrierea în campionat, acceptând, totodată, respectarea și aplicarea prezentului regulament.
Echipele care doresc să participe în Campionatul U13 Județean – Național sunt obligate să solicite în scris, AJF Caraș-Severin, înscrierea în competiție. 
AJF Caraș-Severin competent teritorial verifică îndeplinirea condițiilor de participare și stabilește datele limită de înscriere stabilie de către Departmentul Competiții AJFCS și aprobate de către Comitetul Executiv și Adunarea Generală Ordinară din 18 august 2025. 
AJF Caraș-Severin organizează competiția pe teritoriul județului său  a competiției Campionatul U13 Județean și are obligația de a transmite Departamentului Competiții, Biroul Copii și Juniori al FRF până la 30 septembrie 2026 tabelul cu echipele care participă în această competiție la nivel județean.
Asociațiile/Cluburile sportive participante sunt obligate să respecte în totalitate următoarele condiții
• să aibă angajați antrenori calificați care să dețină minimum licența C - UEFA.
• să respecte statutul, regulamentele şi deciziile luate de către comisiile AJF Caraș-Severin
• să dețină în calitate de proprietar (sau să aibă contract de închiriere pentru anul competițional 2026 – 2027) un teren omologat de către AJF Caraș-Severin în aceeași localitate în care clubul își are sediul social conform ROAF-AJFCS.
Precizare: 1) În cazul în care un club participă cu două (sau mai multe) echipe în competiție, acesta are obligația să prezinte o listă de minim 10 jucători pentru fiecare echipă în parte, cu minim 48 de ore înaintea începerii competiției. Jucătorii trecuți pe lista unei echipe au drept de joc doar la acea echipă, indiferent de grupa de vârstă. Listele nominale nu pot fi modificate. 
2) În situația participării de jucătoare fete, rămâne în vigoare dispoziția regulamentară ca vârsta acestora să fie cu maximum doi ani mai mare decât a participanților băieți (ex: în competiția de băieți U13 – 2014, pot participa fete cu vârsta corespunzătoare de U13 – 2012).
Cluburile organizatoare răspund de ordinea și securitatea participanților la competițiile organizate de către AJF /FRF. Operațiunile privind transferurile jucătorilor juniori eligibili se pot efectua în perioadele de transfer anuale aprobate de către Comitetul Executiv al Asociației Județene de Fotbal Caraș-Severin.
AJF / FRF nu poate fi făcută răspunzătoare de nici o accidentare suportată de un jucător, oficial sau suporter, de nici o pagubă suferită de către o persoană fizică, un club sau asociație sportivă.
3. DREPTUL DE JOC, NUMĂRUL JUCĂTORILOR ȘI DURATA JOCULUI
Au drept de joc în Campionatul U13 Județean ediția 2026 – 2027,  jucătorii născuți în anul 2014 (01.01.2014) și mai mici, maximum atât 3 jucători născuți după 31 august al anului precedent (2013) cât și maximum 3 jucătorare (fete) născute în anul 2012 sau mai tinere.
Conform deciziei Comitetului Executiv al FRF din 3 iunie 2024, fiecare echipă va avea dreptul de a folosi în același timp pe teren maximum 3 jucători născuți după 31 august a anului precedent categoriei de vârstă (începând din 01.09.2013, iar in cazul fetelor după 01.01.2012).
Un joc se dispută între două echipe, fiecare având în componență 2 grupuri a câte 9 jucători / grup ( 8+1 portar ) de unde rezultă că o echipă va trebui să fie compusă din minimum 18 jucători (ex: grup I ( 8+1 portar ) și grup II ( 8+1 portar ).
Durata unui joc este de 80 de minute (fără prelungiri), împărțit în patru reprize egale a câte 20 de minute, cu o pauză care nu va depăși 10 minute după primele două reprize jucate de echipele Grup I și Grup II.
Un jucător care a primit două avertismente (cartonașe galbene) pe parcursul aceluiași joc sau cartonaș roșu direct va fi eliminat din teren urmând a fi sancţionat disciplinar pentru abaterea săvârşită și va suporta consecințele regulamentului disciplinar. Jucătorul eliminat poate fi înlocuit după o perioadă de 2 minute, timp în care echipa acestuia va juca cu un jucător mai puțin, cu excepția situației în care echipa în inferioritate primește gol, moment în care își poate completa numărul de jucători.
Identificarea jucătorilor juniori în competiția rezervată U13 se face pe baza carnetului de legitimare și a certificatului de naștere (original sau copie  vizate cu stampilă de către Comisia Competitii a AJF Caraș-Severin) sau a pașaportului în original sau a fotocopiilor certificat de naștere. Nu se admit fotocopii ale documentelor CI/pașaport în format electronic! 
4. DIMENSIUNILE – SUPRAFAȚA TERENULUI ȘI A PORȚILOR DE FOTBAL, MINGEA (CONFORM ANEXEI 1)
Regulile Jocului și dispoziţiile tehnice
Lungime – 70 m, lățime – 50 m;
Careul – 10 m de la linia de poartă în interiorul terenului, 20 metri linia paralelă cu linia de poartă;
Dimensiunea porților – distanța între stâlpi 5m, înălțimea porților 2m;
Minge – numărul 4.
Suprafața terenului de joc – Terenul de joc trebuie să fie o suprafață de joc în totalitate naturală / artificială, omologat AJF / AMFB / FRF / LPF conform ROAF.
5. REGULAMENTUL DE DESFĂȘURARE A JOCULUI
Înlocuiri de jucători – Pe raportul de arbitraj se trec obligatoriu 2 grupe a câte 9 jucători (8 jucători + 1 portar) rezultând un număr minimum de 18 jucători / echipă. Echipele pot trece pe raportul de arbitraj 20 jucători, cei 2 jucători care rezultă din diferența față de numărul minim obligatoriu din raport, vor fi împărțiți câte unul la fiecare grup de jucători și vor putea fi folosiți doar la acel grup în orice moment în care grupul respectiv este în joc (jucător de rezervă).
Fiecare grup trebuie să aibă număr egal de minute jucate după cum urmează: Grupul 1 de jucători va juca în prima jumătate (minutul 1 – minutul 20) a primei reprize, grupul 2 va juca a doua jumătate (minutul 21 – minutul 40) a primei reprize. După pauza de maxim 10 minute, Grupul 1 de jucători va juca în prima jumătate (minutul 41 – minutul 60) din repriza a doua, grupul 2 va juca a doua jumătate (minutul 61 – minutul 80) din repriza a doua. Momentul înlocuirii jucătorilor va fi anunțat de către arbitrul conducător de joc la jumătatea fiecărei reprize.
Schimbările se pot efectua când mingea este în afara jocului. Un jucător care a fost schimbat poate reintra în teren înlocuind orice alt jucător din grupul său. Numărul schimbărilor într-un joc este nelimitat.
I. Oricare dintre jucătorii de rezervă poate înlocui portarul avându-se în vedere următoarele condiții:
a) arbitrul trebuie informat înainte de efectuarea înlocuirii,
b) schimbarea poate fi făcută numai când jocul este întrerupt,
c) jucătorul de rezervă care a înlocuit portarul trebuie să poarte un tricou care să-l deosebească de toți ceilalți jucători.
d) în situația în care portarul unui grup este eliminat / accidentat, acesta poate fi înlocuit de portarul celuilalt grup.
II. Dacă în timpul efectuării unei schimbări jucătorul de rezervă intră în teren înainte ca jucătorul înlocuit să părăsească complet terenul:
a) Jocul este oprit,
b) Jocul se reia printr-o lovitură liberă indirectă executată de echipa adversă din locul unde s-a aflat mingea în momentul întreruperii jocului. Dacă mingea se află în interiorul suprafeței de pedeapsă, lovitura liberă indirectă se execută de pe linia suprafeței de pedeapsă în locul cel mai apropiat unde s-a aflat mingea în momentul întreruperii.
Portarul: Mingiile ieșite în afara terenului de joc în out de poartă sau prinse de portar cu mâna (în timpul jocului), vor fi repuse în joc, de către portar, numai cu mâna. Dacă portarul nu respectă această regulă arbitrul oprește jocul și dictează repunerea mingii în joc de către portarul echipei adverse în mod regulamentar (cu mâna).
Arbitrul – Fiecare joc este condus de câte doi arbitri (principal, rezerva) care au autoritate deplină în aplicarea legilor jocului. Deciziile acestora cu privire la faptele legate de joc sunt definitive.
Lovitura de începere – Fiecare echipă se găsește în jumătatea proprie de teren. Oponenții echipei care încep jocul trebuie să se afle în terenul propriu la o distanță de cel puțin 5 metri de minge, până când aceasta este în joc. Un gol nu poate fi marcat direct după fluierul de începere, decât dacă mingea a fost jucată în prealabil de un coechipier sau se practică pasa de fair-play la reluarea jocului de la centrul terenului (fluierul de început a reprizelor sau după marcarea unui gol). 
Aruncarea de la margine – cu mâna conform Legilor Jocului, atunci când mingea depășește în întregime linia de margine, pe sol sau în aer.
Offside – Un jucător se află în poziţie de ofsaid atunci când depășește linia care delimitează jumătatea terenului și este mai aproape de linia porții adverse decât mingea cât și de penultimul adversar.  
Lovitura de pedeapsă – se execută dintr-un punct aflat la 9 m de la mijlocul porții și la distanță egală de stâlpii porții. 
Lovitura de colț – se execută dintr-un punct marcat printr-un sfert de cerc în fiecare colț al suprafeței de joc.
Lovitura liberă directă și indirecta – se execută din locul unde s-a comis infracțiunea. Adversarii trebuie să se afle la o distanță de minimum 5 metri față de minge.
NOTĂ – Apărătorile sunt obligatorii.
Suprafața terenului de joc – Terenul de joc trebuie să fie o suprafață de joc în totalitate naturală / artificială, omologat de către  AJF Caraș-Severin, conform ROAF-AJF. 
NOTĂ: În situația în care echipa organizatoare are posibilitatea organizării jocului pe o suprafață, un teren mare (de seniori), cu precizarea că se respectă dimensiunile prevăzute mai sus, aceasta poate desfășura jocul pe lățimea terenului (în ambele jumătăți de teren mare) pentru ambele grupuri deodată (ex: grup I-A vs grup I-B pe jumătate de teren și grup II-A vs grup II-B pe cealaltă jumătate) urmând ca la pauză să fie schimbate grupurile (ex: grup I-A vs grup II-B pe jumătate de teren și grup II-A vs grup I-B pe cealaltă jumătate). 
În această situație, echipa organizatoare va anunța în scris, AJF Caraș-Severin și CJA Caraș-Severin despre modul de organizare aferent solicitat.
În situația în care nu sunt trecuți minimum 18 jucători în raportul de joc sau nu se respectă înlocuirile de jucători obligatorii de la jumătatea reprizelor (așa cum este prevăzut mai sus) meciul se va putea disputa, cu obligativitatea ca oficialii partidei să facă această precizare în rapoartele de întocmit, arbitrii să insereze acest lucru 
în raportul arbitrului, iar observatorul partidei  să prezinte situația constată în raportul de observare. 
Urrmează ca ședința Comisiei de Disciplină și Etică să sancționeze echipa în culpă cu avertisment la prima abatere, apoi cu sancțiuni disciplinare  pentru fiecare abatere de acest gen, în care se constată reaua credință a oficialilor echipei vinovate.
Exemple de rea credință: 1. Antrenorul are la teren un număr suficient de jucători, 18 la număr, dar folosește efectiv un număr mult mai mic de jucători pe toată durata jocului.
2. Antrenorul nu asigură minute egale pentru fiecare jucător, funcție de evoluția și „rezultatul” din teren.
3. Antrenorul dispune în mod voit  în special în partidele din deplasare un număr insuficient de jucători, mai ales în fața echipelor bine organizate, cu scopul de a nu lua mule goluri”, etc.
PROCEDURA BRAVO
Ca urmare a implementării campaniei BRAVO, prin care FRF promovează Bucuria, Respectul, Afecțiunea, Voința și Optimismul în relația cu tinerii sportivi, se introduce, în regulamentele de juniori U7 - U16, începând cu sezonul 2026 - 2027, următoarea procedură disciplinară referitoare la comportamentul neadecvat al spectatorilor / părinților participanți la jocuri:            
   În situația în care arbitrul jocului constată existența unui comportament neadecvat al spectatorilor / părinților participanți la jocurile de juniori din categoriile U7-U16, în interiorul stadionului /sălii / balonului, sau este informat asupra acestuia de către al patrulea oficial (dacă există) sau un alt oficial de joc, arbitrul va acționa după cum urmează:   
1. va opri meciul în conformitate cu dispozițiile Legii nr. 5 din Legile Jocului și va solicita efectuarea unor discuții directe între antrenorii celor două echipe și suporterii / părinții echipei pe care o conduc și, dacă este posibil, anunțuri prin stația de amplificare a stadionului prin care se va solicita încetarea de îndată a acestui comportament;
2. dacă după reluarea jocului, comportamentul neadecvat nu va înceta, arbitrul va suspenda jocul pentru 10 minute și va solicita jucătorilor să se retragă la vestiare. Pe durata suspendării, vor fi efectuate discuții directe între antrenorii celor două echipe și suporterii / părinții echipei pe care o conduc și, dacă este posibil, anunțuri prin stația de amplificare a stadionului prin care se va solicita încetarea de îndată a acestui comportament;
3. dacă după reluarea jocului, după suspendare, comportamentul neadecvat nu va înceta, arbitrul va fluiera sfârșitul jocului.
  Cu ocazia măsurilor menționate la alin. 1-3 de mai înainte, arbitrul poate fi asistat de observatorul de joc (dacă acesta a fost delegat) sau de un alt oficial de joc, pentru a stabili dacă comportamentul neadecvat a încetat.            
    Arbitrul va fluiera sfârșitul jocului numai dacă măsurile menționate la alin. 1-3 de mai înainte nu au condus la încetarea comportamentului neadecvat și numai după evaluarea impactului asupra securității jucătorilor și a spectatorilor ca urmare a sfârșitului prematur al jocului.        
       In categoria “comportament neadecvat” intră, fără a se rezuma doar la acestea, următoarele:      
- abuzarea verbală (jigniri, injurii etc.) sau lovirea / bruscarea propriilor copii,
- abuzarea verbală (jigniri, injurii etc.) sau lovirea / bruscarea staffului propriei echipe,
- abuzarea verbală (jigniri, injurii etc.) sau lovirea / bruscarea jucătorilor echipei adverse,
- abuzarea verbală (jigniri, injurii etc.) sau lovirea / bruscarea staffului  echipei adverse,
- contestarea permanentă a arbitrilor sau oficialilor de joc (dacă există),
 - lovirea / bruscarea acestora sau abuzarea verbala a acestora (jigniri, injurii etc.),
- intrarea în conflict cu alți spectatori / părinți (conflict verbal / fizic) etc.
      În cazul opririi definitive a jocului, echipa / echipele răspunzătoare va / vor fi sancționată / te cu pierderea jocului prin forfait (dacă jocul este într-o compeție cu rezultate și clasamente) și cu plata unei penalități de 2.000 lei la prima abatere. Începând cu a doua abatere de acest gen, penalitatea se dubleaza de fiecare dată.
5. ASISTENȚA MEDICALĂ și AVIZUL MEDICAL
La jocurile din etapa județeană atât asistența medicală cât și viza medicală vor fi în conformitate cu ROAF AJF Caras-Severin.
Nerespectarea dispoziţiilor cu privire la legitimarea şi transferarea jucătorilor, viza anuală şi viza medicală atrage aplicarea sancţiunilor regulamentare.
Viza medicală va conține două date calendaristice, cea a efectuării controlului
medical respectiv data scandeței acestuia. Pentru echipele de juniori U13 viza
medicală poate fi va fi aplicată atât de către cabinetul de medicină sportivă sau de către medicul de familie al jucătorului, după caz.
Viza medicală va conține două ștampile, cea a unității sanitare (spital, cabinet medical, etc.) respectiv parafa medicului.
La toate jocurile campionaului județean U13, asistența medicală la teren va fi asigurată de către organizatori.
Cluburile/asociaţiile sportive sunt obligate să asigure asistenţa medicală pe toată durata desfăşurării jocurilor pe care le organizează, astfel:
a) la jocurile de juniori U13 din competiţiile aflate sub egida AJF CARAS-SEVERIN, obligatoriu cu medic sau asistent medical, acesta din urmă cu delegaţie de la Cabinetul de Medicină Sportivă; 
La toate jocurile din campionatele de juniori, jocurile pot începe numai dacă la teren sunt prezenţi medicul/asistentul medical.
 La toate jocurile, asistentul medical delegat va prezenta o delegaţie eliberată de organul sanitar competent, precum şi un act de identitate, această persoană fiind recunoscută drept cadrul medical delegat. În cazul în care, din motive obiective, asistentul medical delegat nu a ridicat delegaţia eliberată de organul medical competent, prin excepţie se admite ca arbitrul să decidă începerea jocului pe baza legitimaţiei de serviciu eliberată de unitatea sanitară, prezentată de asistentul medical. În acest caz, arbitrul va înscrie în raportul de arbitraj numele şi prenumele asistentului medical, numărul, data şi unitatea medicală care a eliberat legitimaţia.
Pentru disputarea unui joc oficial, organizatorul este obligat să asigure prezenţa la teren a unei autosanitare şi a unui autoturism sau a două autoturisme (pe care să fie inscripţionată o cruce roşie pe fond alb). Aceste mijloace de transport, ale căror numere de înmatriculare vor fi înscrise în raportul de arbitraj, trebuie să stea la dispoziţie, în incinta sau în imediata apropiere a terenului, pe toată durata jocului. Arbitrul este obligat să verifice respectarea acestei condiţii, înainte de începerea jocului şi, ulterior, până la terminarea jocului, potrivit dispoziţiilor prezentului regulament.
Arbitrii jocurilor sunt obligaţi să nu înceapă jocul în cazul în care cadrul medical delegat să asigure asistenţa medicală nu se prezintă la teren în maximum 30 minute de la ora stabilită pentru începerea jocului şi să nu continue jocul dacă asistenţa medicală nu este asigurată pe toată durata desfăşurării lui, potrivit dispoziţiilor regulamentului AJF Caraș-Severin.
6. SISTEMUL DE DESFĂȘURARE
Sistemul de desfășurare al competiției va avea următoarele etape:
6.1. CAMPIONATUL U13 – JUDEȚEAN AJF Caraș-Severin se desfășoară în perioada 12 Septembrie 2026 – 12 iunie  2027.
un TUR + un RETUR – 11  ETAPE X 2 = 22 etape 
Start campionat: 12 septembrie 2026. Final tur 28 noiembrie 2026. – 13 etape
Start retur: 6 martie 2027 – 12 iunie 2027
Participă un număr de 10 echipe înscrise în campionatul județean AJF Caraș-Severin. Campionatul se desfășoară în sistem Tur – Retur și două partide final-four între cele două echipe pe criterii geografice  în situația în care nici o echipă nu se retrage din competiție și se asigură numărul minim de 22 de meciuri obligatorii prevăzut în ROAF. 
În situația în care o echipă sau mai mule se retrag din competiție înaintea terminării turului, atunci, campionatul se va desfășura în sistem un tur / un retur de campionat, urmat de play-off, play-stay și play-out, organizat cu echipe  și grupe aferente  stabili de către comisia compeiții, având la bază criteriul geografic. 
7. COMPETENȚELE COMISIILOR AJF
Comisia Competiții AJF Caraș-Severin răspunde răspunde de organizarea Competiției  U13 Județean AJF Caraș-Severin, sezonul 2026 – 2027.
Comisia Județeană a Arbitrilor răspunde de delegarea arbitrilor la etapele Competiției Campionatului U13 Județean AJF Caraș-Severin, sezonul 2026 – 2027.
Comisia de Disciplină și Etică a AJF Caraș-Severin judecă toate cazurile în care este încălcat Regulamentul Disciplinar și toate cauzele în care nu se respectă ROAF-AJF CS.
Comisia Judeteană a Arbitrilor răspunde de delegarea arbitrilor la etapele Competiției Campionatului U13 Județean (regională) sezonul 2026 – 2027.
Comisia de Disciplină și Etică a AJF Caraș-Severin judecă toate cazurile în care este încălcat Regulamentul Disciplinar și toate cauzele în care nu se respectă ROAF.
8. DISPOZIŢII ECONOMICE
Cheltuielile de masă și transport sunt suportate de fiecare club în parte pentru echipa proprie. De asemenea, indemnizațiile de arbitraj și observare sunt suportate de către echipele participante în competiție pentru fiecare joc în organizare proprie. 
9. DISPOZIŢII FINALE
Competiția U13 Județean se dispută în conformitate cu dispoziţiile prevăzute în ROAF-AJFCS . Situaţiile neprevăzute vor fi soluţionate într-o manieră definitivă și irevocabilă de Comisia de Disciplină și Etică a AJFCS.
Dreptul de proprietate al AJF/FRF asupra competițiilor de juniori:
AJF Caraș-Severin la nivel județean este proprietarul drepturilor de exploatare a competițiilor pe care le organizează. Toate jocurile organizate în cadrul competițiilor oficiale de juniori nu pot fi difuzate audiovizual (televiziune, telefonie mobilă, internet etc.) fără acordul AJFCS, după caz. Drepturile de exploatare a jocurilor din cadrul campionatelor oficiale nu se pot efectua fără consimțământul prealabil și expres al AJF Caraș-Severin.
Prezentul regulament se completează în mod corespunzător cu dispozițiile Regulamentului de Organizare a Activității Fotbalistice, Regulamentului Disciplinar, Regulamentului privind Statutul și Transferul Jucătorilor, Legilor Jocului pentru fotbal în 11 și a altor norme specifice activității competiționale, după caz.
NOTĂ: Datele de desfășurare a etapelor pot fi modificate în funcție de  examenele MEC și structura anului școlar 2026 – 2027.
Dacă există omisiuni în acest regulament, organismele de luare a deciziei vor lua hotărârea în concordanță cu prevederile regulamentelor AJFCS/FRF în vigoare.

